Diari Oficial de la Generalitat Valenciana


Sumari del DOGV 8169, del 14-11-2017 (2017/9978)

RESOLUCIÓ de 27 d'octubre de 2017, del director general de Recursos Humans i Econòmics, per la qual s'inicia l'execució de la Sentència número 1115/2017, del Tribunal Suprem, i diverses sentències del Tribunal Superior de Justícia de la Comunitat Valenciana declaratives sobre la repetició del primer exercici del concurs oposició per a la provisió de vacants de zelador/a d'institucions sanitàries dependents de la Conselleria de Sanitat Universal i Salut Pública, convocat per Resolució de 2 d'agost de 2007, del director general de Recursos Humans.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8169

Data del DOGV
:   14-11-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/9978


Data del document
:   27-10-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * administració regional
    * concurs administratiu
    * personal de serveis

RESOLUCIÓ de 27 d'octubre de 2017, del director general de Recursos Humans i Econòmics, per la qual s'inicia l'execució de la Sentència número 1115/2017, del Tribunal Suprem, i diverses sentències del Tribunal Superior de Justícia de la Comunitat Valenciana declaratives sobre la repetició del primer exercici del concurs oposició per a la provisió de vacants de zelador/a d'institucions sanitàries dependents de la Conselleria de Sanitat Universal i Salut Pública, convocat per Resolució de 2 d'agost de 2007, del director general de Recursos Humans. [2017/9978]  
  
Per Resolució de 2 d'agost de 2007, del director general de recursos humans (DOGV 5617, 11.10.2007) es va convocar concurs oposició per a la provisió de vacants de zelador d'institucions sanitàries de l'Agència Valenciana de Salut.  
Per resolució del tribunal de 27 de febrer de 2009 es publica en la web i en els taulers d'anuncis de la Conselleria, la relació definitiva d'aspirants aprovats en el primer exercici del concurs oposició. La dita resolució ha sigut objecte de diversos recursos contenciosos administratius, que han conclòs en pronunciaments judicials que fins ara no s'han executat o només parcialment, com la Sentència del Tribunal Superior de Justícia de la Comunitat Valenciana núm. 158/2012, de 15 de febrer, de 2012 i la del Tribunal Superior de Justícia de la Comunitat Valenciana núm. 72/2013 de 6 de febrer de 2013, confirmada pel Tribunal Suprem el 31 de març de 2014, i declaratives sobre la necessitat de repetició del primer exercici del mencionat concurs oposició.  
  
El 10 d'octubre de 2017 té entrada en el Registre General de la Conselleria de Sanitat Universal i Salut Pública l'acord dictat en sala del Tribunal Superior de Justícia de la Comunitat Valenciana pel qual es trasllada el testimoni de la Sentència 1115/2017 del Tribunal Suprem que falla «que no pertoca a la cassació de les interlocutòries dictats el 21 d'abril i el 22 de juliol de 2015 en l'incident d'execució de la sentència núm. 67, dictada el 4 de febrer de 2014, per la Secció Segona de la Sala Contenciosa Administrativa del Tribunal Superior de Justícia de la Comunitat Valenciana i recaiguda en el recurs núm. 45/2010?»  
  
Davant del Tribunal Superior de Justícia de la Comunitat Valenciana el 22 de juliol de 2015 havia desestimat el recurs de reposició interposat per la Generalitat Valenciana contra la resolució de 21 d'abril de 2015 que va confirmar en tots els seus extrems i que va establir «En primer terme, convé precisar l'abast de l'execució que ens ocupa, açò és, si afecta tots els aspirants que van concórrer, al primer exercici, o només aquells que concorrent a este exercici no ho van superar. La Sala seguint ací allò que s'ha declarat pel Tribunal Suprem en Sentència de data 19.12.2013- conclou que no afectarà els aspirants que van resultar finalment seleccionats, tenint en compte entre altres, el principi de bona fe i confiança legítima.» «2n. L'Administració procedirà a repetir el primer exercici a tots els opositors que van ser suspesos. 3r. Aquells que superen el primer exercici seran convocats a la realització del segon exercici»  
Vist que segons l'article 118 de la Constitució espanyola «és obligat complir les sentències i la resta de resolucions fermes de jutges i tribunals, així com prestar la col·laboració requerida per aquests en el curs del procés i en l'execució del que resol» i que de conformitat amb l'article 18 de la Llei orgànica 6/1985, d'1 de juliol del Poder judicial «les sentències s'executaran en els seus propis termes» a més del que disposen els articles 103 i concordants de la Llei 29/1998 de la jurisdicció contenciosa administrativa, sobre l'execució de sentències.  
  
Fent ús de les atribucions que em confereix l'article 69.3 de la Llei 5/1983, de 30 de desembre, del Consell i fent ús de les competències atribuïdes per l'article 18 del Decret 37/2017, de 10 de març, del Consell, pel qual s'aprova el Reglament orgànic i funcional de la Conselleria de Sanitat i Salut Pública, resolc:  
  
Iniciar l'execució dels mandats judicials referits amb les actuacions següents, respecte al concurs oposició per a la provisió de vacants de zelador d'institucions sanitàries de l'Agència Valenciana de Salut, convocat per Resolució de 2 d'agost de 2007, del director general de Recursos Humans (DOGV 5617, 11.10.2007), amb l'oferta de 628 places que constitueixen la totalitat de vacants existents, no compromeses en ofertes d'ocupació pública pendents:  
1a. L'elaboració del llistat dels opositors que no van superar el primer exercici, és a dir tots aquells que van ser suspesos en el primer exercici. Llistat que ha sigut depurat eliminant aquelles persones que estant incloses en la base de dades de personal sanitari han sigut baixa amb caràcter definitiu i que figura com annex I a la present resolució.  
  
2a. La designació del tribunal del concurs oposició, substituint els membres que per renúncies o diverses causes han sigut baixa en l'organització. La dita designació figura com annex II a la present resolució.  
  
3a. La crida als opositors relacionats en el llistat de l'annex 1, en compliment de les sentències pendents d'execució, per a la realització del primer exercici del concurs oposició, que se celebrarà el 4 de març de 2018 a les 10.00 hores, en la Universitat de València, Campus dels Tarongers, València, CP 46322.  
4a. No convocar els aspirants que van aprovar el concurs oposició de referència.  
5a. Els opositors que superen el primer exercici, seran convocats al segon.  
  
La present resolució serà publicada en el Diari Oficial de la Generalitat Valenciana i contra aquesta, podrà promoure's, per les parts legitimades, els recursos que caben contra el principal, davant de la Sala Contenciosa Administrativa del Tribunal Superior de Justícia segons disposen els articles 109 i concordants de la Llei 29/1998, de 13 de juliol, de la jurisdicció contenciosa administrativa, així com qualsevol altre recurs que estimen en defensa del seu dret.  
  
València, 27 d'octubre de 2017.- El director general de Recursos Humans i Econòmics: Justo Herrera Gómez.